CELEX: C2006/143/23
Language: lt
Date: 2006-06-17 00:00:00
Title: Byla C-423/04  2006 m. balandžio 27 d.  Teisingumo Teismo (pirmoji kolegija) sprendimas ( Social Security Commissioner  prašymas priimti prejudicinį sprendimą)  Sarah Margaret Richards prieš Secretary of State for Work and Pensions  (Vienodas požiūris į vyrus ir moteris socialinės apsaugos srityje — Direktyva 79/7/EEB — Atsisakymas paskirti senatvės pensiją 60 m. sulaukusiai transseksualei, kuriai buvo atlikta vyriškosios lyties pakeitimo į moteriškąją operacija)

17.6.2006   
            
            
               LT
            
            
               Europos Sąjungos oficialusis leidinys
            
            
               C 143/13
            
         2006 m. balandžio 27 d. Teisingumo Teismo (pirmoji kolegija) sprendimas (Social Security Commissioner prašymas priimti prejudicinį sprendimą) Sarah Margaret Richards prieš Secretary of State for Work and Pensions
   
   (Byla C-423/04) (1)
   
   (Vienodas požiūris į vyrus ir moteris socialinės apsaugos srityje - Direktyva 79/7/EEB - Atsisakymas paskirti senatvės pensiją 60 m. sulaukusiai transseksualei, kuriai buvo atlikta vyriškosios lyties pakeitimo į moteriškąją operacija)
   (2006/C 143/23)
   Proceso kalba: anglų
   Prašymą priimti prejudicinį sprendimą pateikęs teismas
   Social Security Commissioner
   Šalys pagrindinėje byloje
   
      Ieškovė: Sarah Margaret Richards
   Atsakovas: Secretary of State for Work and Pensions
   Dalykas
   Prašymas priimti prejudicinį sprendimą — Social Security Commissioner — 1978 m. gruodžio 19 d. Tarybos direktyvos 79/7/EBB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje 4 ir 7 straipsnių aiškinimas — Atsisakymas mokėti senatvės pensiją transseksualei, pakeitusiai vyriškąją lytį į moteriškąją, sulaukus 60 m. amžiaus, dėl kurio ji būtų turėjusi teisę į tokią pensiją, jei ji būtų moteriškosios lyties nuo gimimo
   Rezoliucinė dalis
   
               1.
            
            
               1978 m. gruodžio 19 d. Tarybos direktyvos 79/7/EEB dėl vienodo požiūrio į vyrus ir moteris principo nuoseklaus įgyvendinimo socialinės apsaugos srityje 4 straipsnis draudžia nacionalinės teisės aktus, pagal kuriuos asmeniui, kuris pagal nacionalinės teisės aktų nustatytas sąlygas pakeitė lytį iš vyriškosios į moteriškąją, atsisakoma suteikti teisę gauti senatvės pensiją remiantis tuo, kad jis nebuvo sulaukęs 65 m., nors tas pats asmuo turėtų teisę į tokią pensiją sulaukęs 60 m., jeigu pagal nacionalinę teisę jis būtų laikomas moterimi.
            
         
               2.
            
            
               Nereikia apriboti sprendimo galiojimo laike.
            
         
      (1)  OL C 300, 2004 12 4.